Νικόλαος Αργυριάδης

Ο Νικόλαος Αργυριάδης (Σιάτιστα 1812- Αθήνα 1892),Ιστοσ. Ινστιτούτου Νεοελληνικών Ερευνών-Πανδέκτης, Αργυριάδης Νικόλαος ήταν εκπαιδευτικός, συγγραφέας, εκδότης και μεταφραστής λογίων έργων. Τρίτος γιος του Αργυρίου Παπαρίζου μαζί με τον αδελφό του Δημήτριο, προς τιμήν του πατέρα τους, υπέγραφαν ως Αργυριάδαι.

Βιογραφικά στοιχεία
Αρχικά μαθήτευσε στον πατέρα του που δίδασκε τότε στην Σιάτιστα και συνέχισε τις σπουδές του στη Βιέννη. Διετέλεσε Διευθυντής του Γυμνασίου Μυτιλήνης, Γυμνασιάρχης στη Λαμία και Σχολάρχης στις Σέρρες και στο Λεωνίδιο από το 1883.Γεώργιος Βαλέτας, Ιστορία περί «ελληνικής» Φιλολογίας , περιοδ. ΕΡΓΑΣΙΑ, 1934 Εξέδωσε κατά την παραμονή του στην Κωνσταντινούπολη την εφημερίδα Ήλιος, ενώ στην Αθήνα εξέδωσε το περιοδικό Ευρωπαϊκός Ερανιστής (1840-1843), ενώ αργότερα εξέδωσε το φιλολογικό περιοδικό Φιλολογικός Συνέκδημος (1849-;).Ιστοσ. Siatista News, Αναδημ. βιβλίου Φιλίππου Αν. Ζυγούρη: Ιστορικά σημειώματα περί Σιατίστης και λαογραφικά αυτής, σσ.13-14Ο Ευρωπαϊκός Ερανιστής (1840-1843, αργότερα Ερανιστής), εκδόθηκε μετά το 1941 με τον τίτλο Ερανιστής, και ήταν υπό τη διεύθυνση του Εμμανουήλ Αντωνιάδη. Όπως αναφερόταν στην προμετωπίδα:  «Ερανιστής, ήτοι συλλογή διατριβών πρωτοτύπων και μεταφραζμένων εκ των αρίστων περιοδικών συγγραμμάτων παρά των κυρίων Αργυριάδη Νικολάου, Αργυροπούλου Π., Βέλλιου Γ., Δόσιου Κ., Καλλιγά Π., Πιτσιπίου Ι., Αλέξανδρου Ρίζου Ραγκαβή κλπ.»

Εργογραφία
Ορισμένα από τα έργα του είναι:
Ατομικά έργα και μεταφράσεις
 Τα χρήματα του Διαβόλου: Δράμα εις πράξεις τρεις, Mεταφρασθέν εκ του Ιταλικού υπό Ν. Αργυριάδου, εκδ. Α. Κορομηλά, Κωνσταντινούπολη: 1865.
 Η Φωνή της Πατρίδος, υπό Ν. Αργυριάδου, εκδ. Ανατολή-Ευαγγελινού Μισαηλίδου, Κωνσταντινούπολη: 1863.
 Περικλής: ή Σκηναί εκ του ιδιωτικού και πολιτικού βίου των Αρχαίων Αθηνών, εκδ. Τύποις του Περικλέους, Αθήνα: 1864.
 Ευριπίδης 481-406 π.Χ., Ευριπίδου Ιππόλυτος, Μεταφρασθείς εις την καθομιλουμένην υπό Ν. Αργυριάδου, εκδ. Α. Κορομηλά, Κωνσταντινούπολη, 1865.
Περικλής: Εθνικόν Μυθιστόρημα, Εκδιδόντος Ν. Αργυριάδου, εκδ. Α. Κορομηλά και Π. Πασπαλλή, Κωνσταντινούπολη: 1863.
Νεώτατα της Ελλάδος κατά της Ασίας τρόπαια. : Ήτοι βιογραφίαι των νεωτάτων Ελλήνων Ηρώων των εν τω υπέρ της ελευθερίας ιερώ αγώνι διαπρεψάντων. Τμήμα α! περιέχον την βιογραφίαν του Κ. Κανάρη υπό Ν. Α. του Μαραθωνίου, και την εικόνα του Ήρωος, εκδ. Ίρσφελδ, Λειψία: 1835.
Ουατικανού απόκρυφα ή τα κρύφια και φανερά εγκλήματα του παπισμού: Σύγχρονοι και ιστορικαί εικόνες, Υπό Θεοδώρου Γρεισιγγέρρου, εξελληνίσαντος Ν. Αργυριάδου, Μετάφρ. από Theodore Greisingger, εκδ. Α. Κορομηλά, Κωνσταντινούπολη: 1866. 
Μισαγύρτης, Υπό Ν. Αργυριάδου, χ.ε., Κωνσταντινούπολη: 1868.

Συλλογικά έργα και μεταφράσεις
 Νικόλαος Αργυριάδης, Δημήτριος Αργυριάδης, Πρακτικά του ευγενεστάτου βαρώνου κυρίου Κ. Μπέλλιου Μακεδόνος, συλλεγέντα υπό των αυταδελφών Δ. και Ν. Αργυριάδων των εκ Σιατίστης της Μακεδονίας, εκδ. Αντωνίου Μπένκο (πρώην Αϋκούλου), Βιέννη: 1838.
 Adriano Balbi, Επιμ. Κωνσταντίνος Κούμας, Νικόλαος Αργυριάδης, Δημήτριος Αργυριάδης, Γεωγραφία, Εκτεθείσα μεν γαλλιστί υπό Αδριανού Βάλβι Ερμηνευθείσα δε διά την χρήσιν των Ελλήνων υπό Κ. Μ. Κούμα. Μετά δε την αυτού αποβίωσιν, αναθεωρηθείσα και με την γ' έκδοσιν του Γαλλικού πρωτοτύπου παραβληθείσα εξεδόθη επιστασία και διορθώσει των Αυταδέλφων Δ. και Ν. Αργυριαδών, Εκδ. Αντωνίου Μπένκο (πρώην Αϋκούλου), Βιέννη: 1838-1839.

Παραπομπές και υποσημειώσεις

Πηγές
 Ιστοσ. Siatista News, Αναδημ. βιβλίου Φιλίππου Αν. Ζυγούρη: Ιστορικά σημειώματα περί Σιατίστης και λαογραφικά αυτής, σσ.13-18
 Μανούσια Δημοσία Κεντρική Ιστορική Βιβλιοθήκη Σιάτιστας.

 Εξωτερικοί σύνδεσμοι 
 Ιστοσ. Siatista News, Αναδημ. βιβλίου Φιλίππου Αν. Ζυγούρη: Ιστορικά σημειώματα περί Σιατίστης και λαογραφικά αυτής, σσ.13-18

Κατηγορία:Έλληνες συγγραφείς του 19ου αιώνα
Κατηγορία:Έλληνες εκπαιδευτικοί
Κατηγορία:Έλληνες εκδότες